Diari Oficial de la Generalitat Valenciana


Sumari del DOGV 9511, del 13-01-2023 (2022/13063)

RESOLUCIÓ de 27 de desembre de 2022, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 i del capítol 6 del programa 422.20, Ensenyament primari, al capítol 2 d'aquest últim, de la Conselleria d'Educació, Cultura i Esport, per import global de 5.190.210,94 euros (expedient 09.029/22-213).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13660


Data del document
:   27-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de desembre de 2022, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 i del capítol 6 del programa 422.20, Ensenyament primari, al capítol 2 d'aquest últim, de la Conselleria d'Educació, Cultura i Esport, per import global de 5.190.210,94 euros (expedient 09.029/22-213). [2022/13596]  
Amb càrrec al capítol 2 del programa 422.20, Ensenyament primari, de la Conselleria d'Educació, Cultura i Esport s'atenen una diversitat de despeses relacionades amb els centres docents d'Educació Infantil i Primària, així com centres d'Educació Especial de titularitat de la Generalitat. En aquest exercici s'ha produït un important increment d'aquestes despeses de funcionament, ja que, d'una banda, s'ha mantingut durant el primer semestre la situació excepcional derivada de la covid-19, i per això han hagut de continuar aplicant-se les mesures extraordinàries per a garantir la seguretat en els centres, especialment el reforç dels monitors en els menjadors escolars, serveis de neteja i la compres de material de protecció, i, d'una altra banda, s'hi ha afegit la situació econòmica excepcional pel conflicte bèl·lic d'Ucraïna, amb una pujada generalitzada dels preus que impacta clarament en la contractació dels serveis, alhora que ha requerit l'adopció de mesures addicionals per part de l'Administració educativa per a atendre l'alumnat nou migrant a causa del conflicte.  
A més, la implantació curricular de la nova Llei orgànica d'educació i la posada en marxa de nous currículums suposen necessitats addicionals de crèdit en el capítol 2 del programa per a poder atendre la renovació dels bancs de llibres de text.  
Per tot el que s'ha exposat i per a fer front a totes aquestes necessitats, la Conselleria d'Educació, Cultura i Esport planteja la necessitat d'incrementar el capítol 2 del programa 422.20, Ensenyament primari, per import de 5.190.210,94 euros, i per al seu finançament proposa la transferència de disponibilitats existents en el capítol 6 del mateix programa per un import de 4.135.750,94 euros i en la línia de subvenció S5598, «Ajuda escolar alumnes centre EI 1r cicle de titularitat local i privada. Bo infantil», de l'annex de subvencions i transferències corrents, també del mateix programa, per un import d'1.054.460,00 euros, disponibilitats que no estan vinculades a compromisos pendents ni a finançament condicionat.  
Si bé la transferència implica una minoració en crèdits d'operacions de capital per a finançar despesa corrent, considerant que es tracta de despesa destinada a la prestació de serveis públics fonamentals recollits en l'article 15 de la LOFCA, aquesta s'ajusta al que es preveu en l'article 49 de la Llei 1/2015, d'hisenda pública sector públic instrumental i subvencions, per ser-li aplicable l'excepció prevista en el seu apartat 1.c.  
A aquest efecte i en virtut del que es disposa en els articles 21 i 24 de la Llei 8/2021, de pressupostos de la Generalitat per a l'exercici 2022, i 49.1.c de la Llei 1/2015, d'hisenda pública, del sector públic instrumental i de subvencions, el conseller d'Hisenda i Model Econòmic adopta la següent resolució:  
  
Primer  
Autoritzar una minoració en la dotació de la línia de subvenció S5598 de l'annex de subvencions i transferències corrents del programa 422.20, Ensenyament Primari, d'acord amb el detall següent:  
  
Segon  
Autoritzar una minoració de crèdit en les aplicacions i pels imports que es detallen a continuació:  
  
Aplicació Import  
47.08.23.865.24.0 1.054.460,00  
64.10.76.720.62.6 4.135.750,94  
Total minoracions 5.190.210,94  
  
  
Tercer  
Autoritzar un incremente de crèdit en l'aplicació pressupostària 39.46.89.857.48.9 per un import de 5.190.210,94 euros.  
  
València, 27 de desembre de 2022.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.